als_Latn dik_Latn sag_Latn
Ministri i Brendshëm i ka kërkuar medias që të ketë durim për zbardhjen e grabitjes pranë Rinasit. Në një prononcim të shkurtër për këtë krim, ministri deklaroi: “Bëni durim, ngjarja do të zbardhet. Policia po bën punën e duhur. Hetimet po ecin përpara”.
Edhe pse kanë akaluar disa ditë dhe ende nuk ka një të dyshuar, Tahiri u mundua të shfajësohej duke thënë se, “në asnjë vend të botës nuk pritet që ngjarjet të zbardhen brenda ditës”.
Këtë deklaratë kreu i ministrisë së Brendshme e bëri gjatë ceremonisë për nisjen e rikonstruksionit të komisariatit nr. 6 në zonën e Kombinatit në kryeqytet.
Prokuroria deklaroi dhe shifrën zyrtare të grabitur nga dy blindat e policisë private, para të Bankës Kombëtare Tregtare. Nën kërcënimin e armëve maskat morën 3.2 mln dollarë. Si kryeministri Rama ashtu dhe drejtuesit më të lartë të Policisë së Shtetit bën përgjegjës për këtë grabitje policinë private dhe bankën në fjalë.
als_Latn als_Latn als_Latn als_Latn